सर्वर अपडेट नहीं होने से सीएससी पर 20 दिन से काम ठप, अटके प्रमाणपत्र
नौकरी के लिए आवेदन छूटा तो दाखिले पर संकट छाया
कॉमनसर्विस सेंटरों का सर्वर अपडेट करने की वजह से पिछले 20 दिन से ऑनलाइन काम ठप पड़ा है। इस वजह से सबसे ज्यादा परेशानी डोमेसाइल बनवाने को लेकर रही है। लोग हररोज धक्के खाकर वापस लौट रहे हैं, लेकिन हररोज कल आना-कहकर टाल दिया जाता है। निगम में बैठे सीएससी कर्मचारियों द्वारा सही जानकारी नहीं दी जा रही और ही वहां पर कोई सूचना चस्पा है। कर्मचारी फार्म तो ले रहे हैं, लेकिन सर्टिफिकेट कब देंगे, पता नहीं। वहीं, निजी कंपनी की ओर से सर्वर अपडेट का काम धीमी गति से किया जा रहा है, जिस वजह से हजारों लोगों को परेशानी का सामना करना पड़ रहा है। वहीं, जिला सूचना अधिकारी का कहना है कि सर्वर अपडेट नहीं होने से ई-वॉलेट में ऑनलाइन शुल्क का भुगतान नहीं हो रहा। उम्मीद है कि दो दिन में समस्या का समाधान हो जाएगा। जिसको जल्द निवास प्रमाणपत्र चाहिए तो वह तहसील में जाकर आवेदन कर सकते हैं।
अधिकतरकामों के लिए सीएससी पर निर्भर
शहरवासीप्रमाणपत्रों संबंधी अधिकतरों कामों के लिए कॉमन सर्विस सेंटरों पर निर्भर है। शहर में पांच सीएससी सेंटर चल रहे हैं, वहीं गांवों में लगभग 70 सीएससी का दावा किया जा रहा है। यहां पर ऑनलाइन भुगतान के माध्यम से रिहायश प्रमाणपत्र, वोटर कार्ड, आय-जाति प्रमाणपत्र और आधार आदि का काम होता है। निजी कंपनी अब सीएससी के लिए साफ्टवेयर अपडेट कर रही है। इस वजह से लगभग 20 दिन से सीएससी का काम ठप पड़ा है। अधिकतर शहरवासी अपने प्रमाणपत्र बनवाने के लिए ऑफिसों के चक्कर काटने की बजाय सीएससी का ही सहारा लेते हैं। ऐसे में उन्हें परेशानी का सामना करना पड़ रहा है।
^सर्वर ठप होने की जानकारी मिली है। तकनीकी विभाग को वेबसाइट सर्वर का संचालन शुरू करने के लिए कहा गया है। -अरविंदमल्हान, ज्वाइंट कमिश्नर, नगर निगम
^नगर निगम में दो सर्वर काम करते हैं। एक हरियाणा सरकार का है और दूसरा दिल्ली की एक निजी कंपनी का। निजी कंपनी द्वारा सर्वर अपडेट किए जाने की वजह से ई-वॉलेट में ऑनलाइन भुगतान नहीं हो पा रहा है। इसकी वजह से सैकड़ों आवेदन अटके हुए हैं। कंपनी के अधिकारियों से बातचीत चल रही है, दो दिन के अंदर दोनों सर्वर काम करने शुरू करने देंगे। इसके बाद आवेदकों को निवास प्रमाणपत्र पाने में दिक्कत नहीं होगी। -मनीषबाबू गुप्ता, जिला सूचना विज्ञान अधिकारी, नगर निगम
बेटी के स्कूल में देना था निवास प्रमाण पत्र
विजयनगर निवासी संजय शर्मा ने बताया कि स्कूल में बेटी को निवास प्रमाण पत्र लगाना था। पांच फरवरी को नगर निगम में आवेदन दिया था, लेकिन हर बार सर्वर काम करने और वेबसाइट का संचालन होने का हवाला देकर टरकाया गया। अभी तक पांच बार से ज्यादा चक्कर लगा चुका हूं, लेकिन कर्मचारियों द्वारा कोई सही जानकारी नहीं दी जा रही।
नौकरी में देना था सर्टिफिकेट, 4 बार चुका हूं
न्यूविजय नगर निवासी प्रेम जांगड़ा ने बताया कि निवास प्रमाणपत्र बनवाने के लिए सात फरवरी को आवेदन दिया था। बहू प्रियंका को आंगनबाड़ी में भर्ती के लिए अावेदन कराना था, लेकिन 27 फरवरी अंतिम तारीख निकल गई और अभी तक निवास प्रमाणपत्र नहीं मिल सका। प्रमाणपत्र के लिए नगर निगम में चार बार से ज्यादा चक्कर लगा चुका हूं।
बहू का डोमेसाइल बनवाने के लिए भटक रहा पूर्व फाैजी
आर्मीसे सेवानिवृत्त सेक्टर चार निवासी डीएस ढाका ने रिहायश प्रमाणपत्र बनवाने के लिए तीन फरवरी को नगर निगम स्थित सीएससी में आवेदन दिया। उन्होंने बताया कि बहू को आंगनबाड़ी में सुपरवाइजर के लिए आवेदन में प्रमाणपत्र लगाना है। जल्द सर्टिफिकेट पाने के लिए चार बार चक्कर लगा चुका हूं, लेकिन हर बार कम्प्यूटर में नेटवर्क काम करने का हवाला देकर लौटा दिया गया। अब तो आंगनबाड़ी में भर्ती आवेदन की समयसीमा भी खत्म हो गई है।
विधवा पेंशन के लिए काट रही हूं चक्कर
तेजकाॅलाेनी निवासी सोनिया ने बताया कि वह विधवा पेंशन के लिए दिए जाने वाले आवेदन में निवास प्रमाणपत्र लगाना चाहती है। यहां पर आवेदन करने के लिए फार्म मांगा तो उन्होंने दिल्ली के पते का आधार कार्ड मानने से मना कर दिया। अब अपने दस्तावेज पूरे करने के लिए दर्जनों बार निगम कार्यालय के चक्कर काट चुकी हूं, लेकिन अभी तक आवेदन नहीं लिया गया।
नौकरीदाखिले के लिए दस्तावेजों की मांग
हरियाणासरकार द्वारा पिछले दिनों आंगनबाड़ी अन्य नौकरियों में डोमेसाइल की मांग की गई थी। इस वजह से सैकड़ों युवकों ने डोमेसाइल बनवाने के लिए आवेदन किया। वहीं, स्कूलों में भी दाखिलों का दौर चल रहा है। ऐसे में हररोज 100 से ज्यादा आवेदन रहे हैं।
रोहतक. नगरनिगम में डोमेसाइल बनवाने के लिए परेशान शहरवासियों की भीड़।
रोहतक. डोमेसाइलबनवाने आई सोनिया अपनी परेशानी बताते हुए।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva